तप्केश्वर महादेव मंदिर – यह मंदिर शहर की सीमा में स्थित है जोकि शहर के मध्य से लगभग 5.5 किमी दूर है. मौसमी नदी के तट पर एक विशाल गुफा मंदिर है जोकि भगवान शिव को समर्पित है. इस मंदिर का नाम हिंदी शब्द टपक से पड़ा जिसका अर्थ होता है बूँद, जहाँ प्राकृतिक पानी की बूंदे छत से गुफ़ा में शिवालिंग के ऊपर गिरती रहती है. पौराणिक कथा के अनुसार भगवान शिव ने गुरु द्रोणाचार्य के पुत्र अश्वत्थामा के लिए दूध का प्रवाह बनाया था.